पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से निपटने के लिए आज ये वैक्सीन युवाओं की पहुंच में आ गई हैं। रविवार 2 मई से 18 से 44 वर्ष के लोगों को भी टीके लगने शुरू हो जाएंगे। वैक्सीन के लिए उत्साह इतना रहा कि रात को रजिस्ट्रेशन पोर्टल खुलते ही युवाओं ने तेजी से पंजीकरण कराए। 2-3 दिन की एडवांस बुकिंग तक हो चुकी है। पहले दिन 5 जगहों पर टीके लगाए जाएंगे।
बता दें कि पहले इसकी शुरूआत 1 मई से होने जा रही थी, गर प्रदेश में वैक्सीन नही पहुंच पाने के कारण यह अभियान शुरू नहीं हो पाय। अब जिले को 12000 डोज आवंटित हुई है। रात को ही स्वास्थ्य विभाग की टीम वैक्सीन लेने के लिए रवाना हो गई थी तथा अधिकारियों के अनुसार देर रात अस्पताल में वैक्सीन पहुंच भी गई। अभी तक रजिस्ट्रेशन के लिए यह बंद किया हुआ थाl क्योंकि अगर यह पोर्टल स्लॉट खोल दिया जाता तो वैक्सीन लगवाने के लिए रजिस्ट्रेशन कराने वालों की लाइन लग जाती।
रजिस्ट्रेशन और आईडी के बिना टीका नहीं लग सकेगा
सरकार द्वारा जारी www.cowin.gov.in पोर्टल या फिर आरोग्य सेतू एप के माध्यम से ऑनलाइन रजिस्ट्रेशन कराया जा सकता है। रजिस्ट्रेशन के बिना टीका नहीं लगाया जाएगा। रजिस्ट्रेशन का प्रिंट और आधार कार्ड साथ लेकर जाना होगा। पंजीकरण के समय ही उनको अपॉइंटमेंट मिलेगा कि उनको किस सेंटर पर, कब और कितने समय के दौरान पहुंचना है। जिले में 18 से ऊपर और 45 से कम आयु के बीच में एक अनुमान के मुताबिक 4 लाख से ज्यादा युवाओं काे टीके लगाए जाएंगे। हालांकि 45 से ज्यादा उम्र के व्यक्तियों का ऑफलाइन टीकाकरण जारी है l शनिवार को भी सिविल हॉस्पिटल सहित कुछ जगह टीके लगाए गएl
ऐसे करें रजिस्ट्रेशन
{www.cowin.gov.in पर जाकर सबसे पहले रजिस्टर के ऑप्शन पर क्लिक करें व मोबाइल नंबर डालें।
{मोबाइल नंबर पर एक ओटीपी आएगा, यह पासवर्ड डालें और वेरिफाई का बटन दबाएं।
{इसके बाद रजिस्ट्रेशन पेज खुल जाएगा। इसमें एक या अधिक सदस्यों का रजिस्ट्रेशन किया जा सकता है।
{नाम, पता और आधार या अन्य आईडी नंबर से आसानी से रजिस्ट्रेशन किया जा सकता है।
{रजिस्ट्रेशन के बाद शेड्यूल का विकल्प दिखेगा, उस पर क्लिक कर किस अस्पताल में और किस समय टीका लगवाना चाहते हैं उसकी डिटेल भरें।
कल 23 जगह पर होगा टीकाकरण : डॉ. अशोक
डिप्टी सिविल सर्जन डॉ. अशोक कुमार ने बताया कि रविवार को रेवाड़ी सिविल अस्पताल, सेक्टर-4 हुडा डिस्पेंसरी, धारूहेड़ा, बावल व संगवाड़ी में टीके लगाए जाएंगे। जबकि सोमवार से सभी 23 सरकारी अस्पतालों, पीएचसी-सीएचसी में टीके लगवाए जा सकेंगे। टीका लगवाने के लिए खाना खाकर ही आएं। हर टीकाकरण केंद्र पर एक दिन में 100-100 टीके लगाए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn